
ДО
ПРЕДСЕДАТЕЛЯ

НА ОБЩИНСКИЯ СЪВЕТ

С. КИРКОВО
Д О К Л А Д Н А     З А П И С К А

от  Шинаси Мехмед Сюлейман – Кмет на община Кирково
ОТНОСНО: Предложение за включване на учебните заведения от община Кирково в Списъка със защитени детски градини и защитени училища за учебната 2024/2025 година.
УВАЖАЕМИ ГОСПОДИН ПРЕДСЕДАТЕЛ 
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ, 
По смисъла на чл.54, ал.1 и ал.2 от Закона за предучилищното и училищното образование, защитена детска градина се определя детска градина, която, ако бъде закрита, най-малко 8 деца  в задължителна предучилищна възраст ще пътуват на не по-малко от 14 километра, или 5 деца ще пътуват на не по-малко от 20 километра по наличната пътна мрежа до най-близката друга детска градина или училище, които организират задължително предучилищно образование.
От функциониращите  12 детски градини на територията на община Кирково                           ДГ ,,Граничар” с. Тихомир, ДГ „Мир“ с. Старово и ДГ „Славейче“ с. Дрангово отговарят на критериите за защитена детска градина. 
В ДГ ,,Граничар”  с. Тихомир се отглеждат, възпитават и обучават 26 деца, 18 от общия брой на децата подлежат на задължително предучилищно образование, разстоянието до най-близката детска градина е повече от 21 км. за децата от с. Тихомир, с което се покриват критериите на постановление № 121/23.06.2017 г. за определяне на защитените детски градини и защитените училища и на условия и ред за тяхното финансиране. 
В ДГ ,,Мир” с. Старово се отглеждат, възпитават и обучават 14 деца, 9 от общия брой на децата подлежат на задължително предучилищно образование, разстоянието до най-близката детска градина е повече от 21 км. за децата от с. Старово, с което се покриват критериите на постановление № 121/23.06.2017 г. за определяне на защитените детски градини и защитените училища и на условия и ред за тяхното финансиране.

В ДГ ,,Славейче”  с. Дрангово се отглеждат, възпитават и обучават 16 деца, 12 от общия брой на децата подлежат на задължително предучилищно образование, разстоянието до най-близката детска градина е повече от 20 км. за децата от с. Дрангово, с което се покриват критериите на постановление № 121/23.06.2017 г. за определяне на защитените детски градини и защитените училища и на условия и ред за тяхното финансиране.
Защитено училище е училище, което, ако бъде закрито или преобразувано, най-малко 10 ученици от I до VII клас ще пътуват на не по-малко от 20 километра по наличната пътна мрежа до най-близкото общинско училище, в което се осъществява обучение в съответния клас. 

В ОУ ,,Васил Левски” с. Тихомир се обучават 52 ученици, броя на пътуващите ученици към училището е 38 ученика, разстоянието до най-близкото училище, до което биха пътували учениците е на повече от 21 километра.
ОУ „Васил Левски” с. Тихомир отговарят на критериите за включване в Списъка със защитени детски градини и защитени училища.
На основание чл.5, ал.1 от ПМС №121 от 23.06.2017г. на Министерски съвет за приемане на критерии за определяне на защитени детски градини и защитени училища и на условия и ред за тяхното допълнително финансиране, списъкът със защитените детски градини и училища се актуализира ежегодно по мотивирано предложение на Кмета на общината след решение на общинския съвет.

          Във връзка с гореизложеното предлагам на Общински съвет - Кирково след обсъждане да вземе следното












ПРОЕКТ – 

РЕШЕНИЕ:
І. На основание чл.21, ал.1, т.23 от ЗМСМА и чл.54, ал.1 и ал.2 от Закона за предучилищното и училищното образование, чл.5, ал.1 и ал.2 от ПМС №121/23.06.2017 г., и с въвеждане на новия модел на финансиране в системата на средното образование и рисковете от прилагането на единните стандарти за издръжка, съгласно критериите за защитените детски градини и защитените училища, ОбС – Кирково предлага на Министъра на образованието и науката, в списъка със защитените детски градини и защитените училища за учебната 2024/2025 година, да бъдат включени:

1. ДГ „Граничар”, с. Тихомир;

2. ДГ „Мир“, с. Старово;

3. ДГ „Славейче“ с. Дрангово

4.  ОУ „Васил Левски”, с. Тихомир; 

       ІІ. Възлага на Кмета на община Кирково да внесе в Министерство на образованието и науката мотивирано предложение до 10 септември, съгласно чл.5, ал.2 от горецитираното Постановление на Министерски съвет.
                                      КМЕТ НА ОБЩИНА КИРКОВО:___________________









   /Шинаси Сюлейман/

________________________________________________________________________________

